GRB

**REPUBLIKA HRVATSKA**

**VARAŽDINSKA ŽUPANIJA**

**OPĆINA CESTICA**

**Općinsko vijeće**

**KLASA: 601-01/23-01/15**

**URBROJ: 2186-3-02-23-3**

**Cestica, 03.10.2023.**

Na temelju članka 2. i 49, Zakona o predškolskom odgoju i obrazovanju («Narodne Novine» br. 10/97., 107/7., 94/13, 98/19, 57/22) i članka 28. Statuta Općine Cestica («Službeni vjesnik Varaždinske županije» broj 13/21), Općinsko vijeće Općine Cestica na svojoj ­­15. sjednici održanoj dana 03.10.2023. godine, donosi

**O D L U K U**

**o sufinanciranju smještaja djece u predškolsku ustanovu**

Članak 1.

Općina Cestica osigurat će sredstva za zadovoljavanje javnih potreba u djelatnosti predškolskog odgoja i obrazovanja i sufinancirat će smještaj djece u predškolsku ustanovu čiji roditelji imaju prebivalište na području Općine Cestica.

Članak 2.

Visina učešća Općine Cestica u sufinanciranju smještaja djece u predškolsku ustanovu utvrđuje se u iznosu od 167,00 eura po djetetu odnosno 187,00 eura po djetetu jaslične skupine, za drugo dijete 184,00 eura i 204,00 eura po djetetu jaslične skupine i treće dijete puni iznos.

Sufinanciranje djece će se uplaćivati na žiro račun predškolske ustanove. Pravo na sufinanciranje roditelji djece ostvaruju dobivanjem Potvrde Općine Cestica o podmirenim obvezama prema Općini Cestica.

Članak 3.

Roditelji koji nemaju prebivalište na području Općine Cestica za smještaj djece u predškolsku ustanovu na području Općine Cestica plaćaju punu ekonomsku cijenu.

Članak 4.

Općina Cestica će zaključiti ugovor o sufinanciranju s predškolskom ustanovom.

Članak 5.

Stupanjem na snagu ove Odluke prestaje važiti Odluka o sufinanciranju smještaja djece u predškolsku ustanovu, koja je objavljena u «Službenom vjesniku Varaždinske županije» broj 127/2022.

Članak 6.

Ova odluka stupa na snagu prvog dana od dana objave u «Službenom vjesniku Varaždinske županije».

Predsjednik Općinskog vijeća

Darko Majhen mag. pol.